
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № …………………………………….2026 г.

ДО 

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отдаване под наем на част от недвижим имот – публична общинска собственост в сградата на ОУ „В***** Л******”, гр. Златоград.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На 03.01.2026 г. e изтекъл срок на договор № 1/04.01.2016 г. за отдаване под наем на помещение от 47 м2, находящо се на първи етаж в  сграда на ОУ “В**** Л*****” гр. Златоград, с предназначение за продажба на закуски, при спазване на изискванията на Наредба № 37/21.07.2009 г. за здравословно хранене на учениците, сключен между „М****-*” Е***, гр. Златоград. 

Обособена част от 47 кв. м.,  находяща се на партерен етаж в сградата на ОУ „В**** Л*****”, гр. Златоград (четириетажна сграда за образование с идентификатор 31111.33.500.2, построена в ПИ идентификатор 31111.33.500 , за който се отрежда УПИ І-Училище, кв. 80 по ПУП на гр. Златоград) е публична общинска собственост, съгласно АОС № ****/**.**.2022 г.

С Решение № 319 от 27.01.1998 г. на Общински съвет Златоград сградата е предоставена, за безвъзмездно стопанисване и управление, на ОУ „В**** Л*****” гр. Златоград.

Съгласно чл. 14, ал. 7 от Закона за общинската собственост и чл. 17 от Наредба № 2 за реда за придобиване, управление и разпореждане с общинско имущество на Общински съвет Златоград, общински съвет взема решение за отдаване под наем на свободни имоти или части от тях – публична общинска собственост, предоставени на училища, детски заведения и център за подкрепа за личностно развитие, чрез публично оповестен търг или публично оповестен конкурс, за срок до 10 години, за дейности, съвместими с предназначението им.  Предложението за отдаване под наем се изготвя от директора (ръководителя) на съответното учебно или детско заведение, до кмета на общината. Предложението трябва да съдържа точно описание на частта от имота, полезна площ, дейността, за която ще се отдава под наем, срок на договора и конкретни предложения относно достъп, работното време и други, съобразни с дейността, която ще се извършва. Провеждането на публично оповестения търг или публично оповестения конкурс се организира от кмета на общината. В комисията по провеждане на търга или конкурса участват задължително поне двама представители на съответните образователни звена.
В Държавен вестник бр. 85 от 14 октомври 2025 г. бе обнародвана нова Наредба № Н-3 от 3 октомври 2025 г. на Министъра на здравеопазването за здравословно хранене на учениците, издадена на основание чл. 34, ал. 2 във връзка с § 1, т. 11, буква „л“ от допълнителните разпоредби на Закона за здравето и е отменя Наредба № 37 от 2009 г. за здравословно хранене на учениците.

Осигуряване на здравословно хранене учениците, организирано на територията на училища, следва да отговаря на изискванията на новоприета Наредба.
С писмо наш вх. № 21-00-19/29.01.2026 г.  Директорът на ОУ „В**** Л*****” гр. Златоград предлага отдаването под наем на обекта да се извърши чрез провеждане на процедура публично оповестен търг, за срок от 10 години, с предназначение за продажба на закуски при спазване на изискванията на Наредба № Н-3 от 03.10.2025 г. за здравословно хранене на учениците и при следните условия:
· Достъпът до помещението, за зареждане на необходими продукти, да бъде от страна на спортната площадка;

· Работно време: от 07.15 часа до 16.15 часа.
Отдаването под наем на помещение от 47 кв.м., находящо се на партерен етаж от масивна сграда на ОУ “В***** Л******” гр. Златоград е включено в Проекта на Годишната програма за управление и разпореждане с имотите - общинска собственост за 2026 г., като имот,  който Община Златоград има намерение да предостави под наем. 

Във връзка с гореизложеното, предлагам следния проект за  

Р Е Ш Е Н И Е

Общински съвет Златоград на основание чл. 14, ал. 7 от Закона за  общинската собственост и чл. 17 от Наредба  № 2 за реда  за придобиване,  управление  и разпореждане  с общинско имущество на общински съвет Златоград,

                                                                       РЕШИ:

1. Открива процедура по провеждане на публично оповестен търг с явно наддаване за отдаване под наем  на част от недвижим имот - публична общинска собственост, представляваща  обособена част - помещение от 47 кв. м.,  находящо се на партерен етаж в сградата на ОУ „В**** Л******”, гр. Златоград, която сграда има идентификатор 31111.33.500.2 - четириетажна сграда за образование, построена в ПИ идентификатор 31111.33.500 по КК на гр. Златоград, за който имот се отрежда УПИ І-Училище, кв. 80 по ПУП на гр. Златоград, по Акт № ****/**.**.2022 г. за публична общинска собственост, вписан в Служба по вписванията гр. Златоград с вх. рег.№ ***/**.**.2022 г., Акт № **, том **/дело ***/2022 г., имотна партида: ****-****, при следните тръжни условия:

1.1. Първоначална тръжна наемна цена за обекта в размер на 114,21 € (сто и четиринадесет евро и двадесет и един цент), без включен ДДС. Върху достигнатата месечна наемна цена ще се начислява ДДС.

1.2. Предназначение на обекта – за продажба на закуски при спазване на изискванията на Наредба № Н-3 от 3 октомври 2025 г. за здравословно хранене на учениците.

1.3. Срок за отдаване под наем на обекта – 10 години.
1.4. Зареждане на необходими продукти в обекта да е от страна на спортната площадка на училището;

1.5. Работно време на обекта: от 07.15 часа до 16.15 часа.

1.6. Основните и текущи ремонти на отдадения под наем обект, във връзка с  използването му  по предназначение, са за сметка на наемателя.

 2. Упълномощава  Кмета  на Община Златоград да проведе публично оповестен търг за отдаване под наем на обекта по т. 1 от настоящото решение по реда на Глава седма от Наредба № 2 за реда за придобиване, управление и разпореждане  с общинско имущество на Общински съвет Златоград.

Приложение: копия на следните документи: АОС публична № *****/**.**.2022г.; предложение с наш вх. № 21-00-19/29.01.2026 г.  на Директора на ОУ „В***** Л******” гр. Златоград.
МИРОСЛАВ ЯНЧЕВ
Кмет на Община Златоград

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

